google/wiki40b huggingface dataset:
Σημαία της Αίγινας

Σχέδιο

Η σημαία της Αίγινας διαιρείται σε δύο ίσα τμήματα από μια διαγώνια λευκή λωρίδα. Το πάνω μέρος είναι μπλε με άσπρο σταυρό πάνω αριστερά, ενώ στο κάτω μέρος (κόκκινο) υπάρχει μια άγκυρα κάτω δεξιά. Στη μέση της σημαίας, ένας λευκός δίσκος περιέχει μια πράσινη χελώνα, το σύμβολο του νησιού στην αρχαία Ελλάδα. Κάτω από τη χελώνα γράφει ΝΗΣΟΣ ΑΙΓΙΝΑ ενώ στην διαγώνια γραμμή γράφει ΑΙΓΙΝΑ: ΠΡΩΤΗ ΠΡΩΤΕΥΟΥΣΑ ΤΟΥ ΝΕΟΤΕΡΟΥ ΕΛΛΗΝΙΚΟΥ ΚΡΑΤΟΥΣ. Η πόλη της Αίγινας ήταν πράγματι η πρώτη πρωτεύουσα της Ελλάδα μετά την ανεξαρτησία, ωστόσο μόνο για ένα μήνα. Ύστερα η κυβέρνηση μετακόμισε στο Ναύπλιο και τελικά στην Αθήνα.
Μέγκαν Ρέιν

Βιογραφία

Η Μέγκαν Ρέιν γεννήθηκε στις 13 Ιουνίου του 1996 στο Palm Springs της Καλιφόρνια. Επέλεξε το όνομα Megan Rain γιατί έχει μεγάλη ομοιότητα με την ηθοποιό του Hollywood, Megan Fox. Μόλις ξεκίνησε την καριέρα της στη βιομηχανία του πορνό, για ένα μικρό χρονικό διάστημα χρησιμοποιούσε το ψευδώνυμο Kiana Coleman, αλλά δεν είχε γυρίσει κάποια σημαντική σκηνή κατά τη διάρκεια αυτής της περιόδου. Η Μέγκαν Ρέιν ξεκίνησε τη καριέρα της στη βιομηχανία του πορνό, μόλις ένα μήνα μετά τα δέκατα όγδοα γενέθλια της. Είχε έναν φίλο που συμμετείχε ήδη σε γκέι πορνό, οπότε είχε γνώση για τη συμμετοχή σε ερωτικές ταινίες. Ένα άλλο πράγμα που την οδήγησε να γίνει ηθοποιός ταινιών πορνό  ήταν η έντονη σεξουαλική ζωή που είχε η Μέγκαν με έναν παλιότερο φίλο της. Συνήθιζαν να ανταλλάζουν μεταξύ τους γυμνές φωτογραφίες και να βιντεοσκοπούν τις ερωτικές τους σκηνές. Οι δεξιότητές της στο σεξ ήταν τόσο μεγάλες οπου αμέσως υπόγραψε συμβόλαιο. Μέσα στο πρώτο της έτος στον χώρο του πορνό, η Μέγκαν Ρέιν συμμετείχε σε περισσότερες από 70 ταινίες για εταιρείες όπως The Factory, Hustler, Team Skeet, Digital Playground, Evil Angel, Blacked, Vixen και Brazzers. Κατά της καριέρας, έχει κερδίσει μόνο δύο βραβεία, έχοντας κερδίσει το βραβείο της κατηγορίας Superstar, των πορνογραφικών βραβείων Spank Bank. Η Μέγκαν ήταν επίσης υποψήφια για δεκάδες άλλα βραβεία, συμπεριλαμβανομένου του Best New Starlet και Best Threeway Scene των AWN Awards.
Λουίς Αρτίμε

Βιογραφικό

Γεννήθηκε στις 2 Δεκεμβρίου του 1938 και αγωνίστηκε αρχικά το 1959 στην Ατλέτικο Ατλάντα. Το 1962 μεταγράφηκε στην Ρίβερ Πλέιτ όπου έμεινε μέχρι το 1965 όταν και πήγε στην Ιντεπεντιέντε. Αργότερα αγωνίστηκε στην Βραζιλία με την Παλμέιρας (1969), στην Νασιονάλ της Ουρουγουάης (1969-71) και στην βραζιλιάνικη Φλουμινένσε (1972) για να κλείσει την καριέρα του στην Νασιονάλ το 1973-74.
Με την Εθνική Αργεντινής είχε 24 γκολ σε 25 συμμετοχές από το 1961 έως το 1967 και είναι 4ος σκόρερ όλων των εποχών. Συμμετείχε στο Μουντιάλ του 1966 και στο Πρωτάθλημα Νότιας Αμερικής του 1967.
Κύπελλο Κύπρου ποδοσφαίρου ανδρών 1986-87

Σύστημα διεξαγωγής

Στο κύπελλο Κύπρου 1986-87 συμμετείχαν οι 16 ομάδες του πρωταθλήματος Α΄ κατηγορίας 1986-87, οι 15 ομάδες του πρωταθλήματος Β΄ κατηγορίας 1986-87, οι 14 ομάδες του πρωταθλήματος Γ΄ κατηγορίας 1986-87 και 12 ομάδες από το πρωτάθλημα Δ΄ κατηγορίας 1986-87. 
Διεξήχθη σε 7 γύρους. Διεξήχθη με το σύστημα νοκ-άουτ. Στους δύο προκριματικούς γύρους έγιναν μονοί αγώνες στην έδρα της ομάδας που είχε κληρωθεί ως γηπεδούχος. Στον επόμενο γύρο προκρινόταν η ομάδα που πετύχαινε τα περισσότερα τέρματα. Σε περίπτωση που ένας αγώνας έληγε ισόπαλος, ακολουθούσε ημίωρη παράταση. Αν και μετά τη λήξη της παράτασης το αποτέλεσμα εξακολουθούσε να ήταν ισόπαλο, γινόταν επαναληπτικός αγώνας στην έδρα της φιλοξενούμενης ομάδας. Αν το αποτέλεσμα ήταν ισόπαλο, ακολουθούσε ημίωρη παράταση. Αν και μετά τη λήξη της παράτασης το αποτέλεσμα εξακολουθούσε να ήταν ισόπαλο, ακολουθούσε εκτέλεση πέναλτι. 
Στους 4 επόμενους γύρους έγιναν διπλοί αγώνες με κάθε ομάδα να αγωνίζεται στην έδρα της και στην έδρα του αντιπάλου. Προκρινόταν η ομάδα που πετύχαινε τον μεγαλύτερο αριθμό τερμάτων και στους δύο αγώνες. Σε περίπτωση όπου και στους δύο αγώνες και οι δύο ομάδες σημείωσαν τον ίδιο αριθμό τερμάτων το κάθε τέρμα που εσημειώθη εκτός έδρας λογιζόταν διπλό. Η ομάδα που με βάση το σύστημα αυτό, έχει τα περισσότερα τέρματα προκρινόταν στον επόμενο γύρο. Στην περίπτωση που και οι δύο ομάδες είχαν επιτύχει τον ίδιο αριθμό τερμάτων στην έδρα τους ή εκτός έδρας, δινόταν ημίωρη παράταση ευθύς μετά το τέλος του δεύτερου αγώνα. Αν κατά τη διάρκεια της παράτασης και οι δύο ομάδες επιτύγχαναν τον ίδιο αριθμό τερμάτων τα τέρματα που εσημειώθησαν εκτός έδρας λογίζονταν διπλά (δηλαδή προκρινόταν η φιλοξενούμενη ομάδα). Στην περίπτωση που κατά τη διάρκεια της παράτασης δεν σημειώνονταν τέρματα, η πρόκριση καθοριζόταν με την εκτέλεση πέναλτι. 
Ο τελικός ήταν μονός.
Η κυπελλούχος ομάδα είχε το δικαίωμα συμμετοχής στο Κύπελλο Κυπελλούχων Ευρώπης ποδοσφαίρου 1987-88.
Εντρέ Ιβάνκα

Βίος

Ο Εντρέ Ιβάνκα γεννήθηκε στις 24 Σεπτεμβρίου 1902 στη Βουδαπέστη. Προερχόταν από αρχοντική οικογένεια και ο πατέρας του Εμμανούλ Ιβάνκα είχε διατελέσει μέλος της Ουγγρικής βουλής και πρωθυπουργός. Οι γονείς του αφού διαζεύχθηκαν τον πήρε η μητέρα του και πήγαν στην Βιέννη το 1917. Φοίτησε αρχικά στο κολλέγιο των εκεί Βενεδικτίνων μοναχών. Η μητέρα του πέθανε όμως αιφνιδιαστικά το 1915. Εκεί ασχολήθηκε και με τη μελέτη της θεολογίας και θέλησε αρχικά να χειροτονηθεί ιερέας. Όμως τελικά δεν το πραγματοποίησε αλλά ασπάσθηκε τον Καθολικισμό εγκαταλείποντας τον Προτεσταντισμό το 1920. Αφού εγκατέλειψε το κολλέγιο γράφτηκε στη Φιλοσοφική Σχολή του Πανεπιστημίου της Βιέννης σπουδάζοντας κλασσική φιλολογία και φιλοσοφία, ιδιαίτερα πλατωνική. Το 1926 έλαβε το πτυχίο του και το επόμενο έτος παντρεύτηκε. Το 1933 ανακηρύχθηκε υφηγητής στη Φιλοσοφική Σχολή του Πανεπιστημίου της Βουδαπέστης. Το 1940 κλήθηκε να διδάξει στο νεοϊδρυθέν Πανεπιστήμιο του Κλάεσενμπουργκ, στην Τρανσυλβανία, ενώ την ίδια χρονιά εξελέγη μέλος της Ακαδημίας Επιστημών της Βουδαπέστης. Μετά το τέλοςτου Β΄ Παγκοσμίου πολέμου επέστρεψε στην Βιέννη και διορίσθηκε έκτακτος εντεταλμένος καθηγητής της κλασικής φιλολογίας στο Πανεπιστήμιο της πόλης. Από το 1947 δίδασκε έκτακτος καθηγητής κλασικής φιλολογίας στο πανεπιστήμιο του Γκράατζ. Το 1961 ονομάστηκε τακτικός καθηγητής Βυζαντινής φιλολογίας και των πνευματικών επιστημών (Φιλοσοφίας και Μυστικής Θεολογίας του Βυζαντίου). Το 1969 αποχώρησε λόγω ορίου ηλικίας. Πέθανε στις 6 Δεκεμβρίου 1974 Πρωτοστάτησε στην ίδρυση Εταιρεία Βυζαντινών Σπουδών στην Αυστρία, της οποίας χρημάτισε και πρώτος πρόεδρος.
Πρωτάθλημα πετοσφαίρισης Α1 εθνικής κατηγορίας γυναικών 1993-1994

Το πρωτάθλημα της Α1 Εθνικής κατηγορίας βόλεϊ γυναικών για τη σεζόν 1993-94 διεξήχθη σε έναν όμιλο, με συμμετοχή 12 ομάδων. Πρωταθλητής αναδείχθηκε ο Α.Σ. Ιωνικός Νέας Φιλαδέλφειας για δεύτερη φορά στην ιστορία του, διακόπτοντας το τετραετές σερί του Παναθηναϊκού. Οι δυο ομάδες ισοβάθμησαν καθώς είχαν μόνο μία ήττα στα μεταξύ τους παιχνίδια και ο τίτλος κρίθηκε στη συνολική διαφορά των σετ. Τη σεζόν αυτή δεν διεξήχθησαν πλέιοφ.
Παναθηναϊκός, Φιλαθλητικός και Άρης Θεσσαλονίκης πήραν τα ευρωπαϊκά εισιτήρια για το Κύπελλο Συνομοσπονδίας (CEV Cup).
Star Wars: Clone Wars (τηλεοπτική σειρά, 2003)

Περίληψη

Το κύριως θέμα αυτής της σειράς είναι οι περιπέτειες των Τζεντάι Όμπι-Ουάν Κενόμπι και Άνακιν Σκαϊγουώκερ κατά την διάρκεια του Πολέμου των Κλώνων όπου αυτοί ηγούνται ενός στρατού κλώνων ενάντια στους Αυτονομιστές.
Stormbringer (τραγούδι)

Σύνθεση και ηχογράφηση

Το τραγούδι έχει στοιχεία της χαρντ ροκ μουσικής αλλά και τζαζ/φανκ χαρακτηριστικά τα οποία είχε υιοθετήσει το συγκρότημα στον ήχο του εκείνη την περίοδο. Τα φωνητικά είχαν αναλάβει ο Ντέιβιντ Κόβερντεϊλ μαζί με τον μπασίστα Γκλεν Χιούζ και οι στίχοι του κομματιού μιλούν για την εκδίκηση ενός μυθικού πλάσματος, με το όνομα "Stormbringer". Μετά την ηχογράφηση του τραγουδιού, ο Κόβερντεϊλ έμαθε για τα μυθιστορήματα του Μάικλ Μούρκοκ και για το ομώνυμο σπαθί από το μυθιστόρημα του 1963, "The Stealer of Souls".

Κυκλοφορία σινγκλ

Το "Stormbringer" διαρκεί 4 λεπτά και 3 δευτερόλεπτα και κυκλοφόρησε σε μορφή 7" σινγκλ τον Ιανουάριο του 1975, με το "Love Don't Mean a Thing" στη δεύτερη πλευρά.
Περιφέρεια Κγκατλένγκ

Γεωγραφία

Το Κγκατλένγκ βρίσκεται νοτιοανατολικά της Μποτσουάνα. Συνορεύει στα βόρεια μεε την Κεντρική περιφέρεια, στα νότια με τη νοτιοανατολική περιφέρεια, στα δυτικά με την Κουενένγκ και στα ανατολικά με τη Νότια Αφρική. Έχει έκταση 7.960 km².

Επαρχίες

Το Κγκατλένγκ συμπεριλαμβάνει μόνο την επαρχία Κγκατλένγκ.
Τέλλος ο Αθηναίος

Ο Τέλλος ήταν πολίτης της Αρχαίας Αθήνας που υπήρξε κατά τον Σόλωνα «ο πιο ευτυχισμένος θνητός». Συγκεκριμένα, όταν ο Κροίσος, βασιλιάς της Λυδίας, επιδεικνύοντας τα πλούτη του στον Σόλωνα, τον ρώτησε αν γνώριζε άλλο θνητό πιο ευτυχισμένο, εκείνος του απάντησε με τη γνωστή φράση «Μηδένα προ του τέλους μακάριζε» (= μη μακαρίζεις κανένα, πριν τον θάνατό του) και του ανέφερε ως παράδειγμα τον συμπατριώτη του Τέλλο.
Ο Τέλλος, είπε ο Σόλων, έζησε ευδαίμων σε όλη τη ζωή του, έχοντας κοντά του όλα τα παιδιά του παντρεμένα και ευτυχισμένα, και απεβίωσε στο «πεδίο της τιμής», μαχόμενος εναντίον των εχθρών της πατρίδας του.
Οτρέας

Στην ελληνική μυθολογία με το όνομα Οτρέας (Οτρεύς) είναι γνωστός μυθικός βασιλιάς της Φρυγίας στη Μικρά Ασία. Ο Οτρέας ήταν γιος του Δύμαντα και αδελφός του Μύγδονα. Για τον Οτρέα παραδίδεται ότι έλαβε μέρος στην Αμαζονομαχία. Σε αυτή τη μάχη τον βοήθησε ο σύζυγος της ετεροθαλούς αδελφής του Εκάβης, ο βασιλιάς της Τροίας Πρίαμος, όπως αναφέρεται στην Ιλιάδα (Γ 186 κ.ε.).
Necro

Πρόσφατα Γεγονότα

Μετά από οχτώ χρόνια στην δική του ανεξάρτητη δισκογραφική εταιρία Psycho+Logical-Records, ο Necro υπέγραψε συμφωνία με την Αυστρο-Αμερικάνικη ανεξάρτητη εταιρία διανομής Koch Records, μέσα από την οποία κυκλοφόρησε τον πέμπτο δίσκο του, Death Rap, στις 11 Σεπτεμβρίου, 2007. Τόσο ο Necro όσο και η Koch ελπίζουν ότι αυτή η συμφωνία θα βοηθήσει την εταιρία και τη διανομή εναλλακτικής χιπ χοπ μουσικής στη μουσική βιομηχανία γενικότερα, καθώς και ότι θα κάνει γνωστότερο το όνομα του Necro.
Λίπος (χημεία)

Στην Οργανική Χημεία, Βιοχημεία και Χημεία τροφίμων το λίπος (γεν. λίπους) και στον πληθυντικό τα λίπη ονομάζονται οι οργανικές ενώσεις (εστέρες) μιας τρισθενούς αλκοόλης, της γλυκερίνης, με οργανικά οξέα (κυρίως μονοκαρβονικά κορεσμένα ή ακόρεστα). Ανάλογα με την κατάσταση που βρίσκονται υπό κανονικές συνθήκες (συνθήκες δωματίου), όταν είναι υγρά ονομάζονται έλαια, ενώ όταν είναι στερεά ονομάζονται στέατα ή απλώς λίπη. Τα λίπη συναντούνται συχνά στο ζωικό βασίλειο ως τριγλυκερίδια ή άλλα λιπαρά οξέα.
Β΄ Εθνική Πετοσφαίρισης Ελλάδας Ανδρών

Ιστορία

Η Β΄ Εθνική καθιερώθηκε την περίοδο 1975–76 και καταργήθηκε προσωρινά μετά την ολοκλήρωση της περιόδου 2011–12. Την περίοδο 2012–13 οι πρώην πρώτες κατηγορίες των τοπικών ενώσεων έλαβαν την ονομασία "Εθνικό περιφερειακό πρωτάθλημα", ενώ από την περίοδο 2013–14 το περιφερειακό πρωτάθλημα έλαβε την ονομασία "Β΄ Εθνική".
Μητροπολίτης Μονεμβασίας και Σπάρτης Γερμανός Τρωϊάνος

Βιογραφικά στοιχεία

Σπούδασε στη Γερμανία και διορίστηκε γραμματέας της Ιερά Συνόδου.Το 1907 εξελέγη Μητροπολίτης Μονεμβασίας και Σπάρτης, στον θώκο της οποίας παρέμεινε μέχρι τον θάνατό του. Κατά τη διάρκεια της θητείας του ανέπτυξε σημαντικό οργανωτικό και φιλανθρωπικό όργανο ιδρύοντας συλλόγους και ιδρύματα. Διετέλεσε δύο φορές μέλος της Ιεράς Συνόδου (1911 - 1912, 1927 - 1928). Το 1921 μετέβη ως απεσταλμένος της Εκκλησίας της Ελλάδος στις ΗΠΑ προκειμένου να μεσολαβήσει στην πολιτική διαμάχη που είχε δημιουργηθεί στην εκεί ορθόδοξη κοινότητα. Ακραιφνής οπαδός της βασιλείας, ο Μητροπολίτης Γερμανός συγκρούστηκε με τον εκλεκτό του Πατριαρχείου με αποτέλεσμα τον περαιτέρω διχασμό της εκεί κοινότητας. Παρά την διαταγή της Ιεράς Συνόδου να επιστρέψει, ο ίδιος αρνούμενος να υπακούσει παρέμεινε εκεί μέχρι το 1923. Θεωρείται ως ένας από τους σημαντικότερους ιεράρχες της εποχής του.
Απεβίωσε το 1935
Το Μελτεμάκι

Το μελτεμάκι είναι τρίπρακτη ηθογραφική κωμωδία του θεατρικού συγγραφέα Παντελή Χορν. 
Το έργο εκτυλίσσεται σε ένα νησί του Αιγαίου. Το θέμα, της χωρίς συνέπειες συζυγικής απιστίας, εικονογραφείται σε δυο ερωτικά τρίγωνα. Η νεαρή Αλίκη θ' αναστατώσει πρόσκαιρα τη ζωή του Τάκη, απόστρατου αξιωματικού του ναυτικού και της γυναίκας του Σοφίας ενώ παράλληλα, σε δεύτερο επίπεδο, η παρουσία της όμορφης χήρας Μανταλένας, θα ταράξει για λίγο τα νερά ανάμεσα στην Σταματίνα και τον Βαγγέλη, που εργάζονται στο αρχοντικό του πρώτου ζευγαριού. 
Το έργο το πρωτοέγραψε ο συγγραφέας σαν διήγημα που δημοσιεύτηκε στην εφημερίδα Ελεύθερο Βήμα, με τον τίτλο «Το Κυματάκι», τον Φεβρουάριο του 1927. 

Τον ίδιο χρόνο, ο συγγραφέας του διασκεύασε για θεατρικό, με τον τίτλο «Το Μελτεμάκι» και πρωτοπαρουσιάστηκε στο θέατρο Απόλλων, από τον θίασο της Κυβέλης, στις 26 Οκτωβρίου του 1927. Στο ρόλο της Αλίκης εμφανιζόταν η κόρη της Κυβέλης, Αλίκη (Θεωδορίδου – Νορ)

Το έργο σημείωσε μεγάλη επιτυχία και από τότε έχει ανέβει πολλές φορές από πολλούς θιάσους.

Θεατρικές Παραστάσεις

Κατάλογος ελληνικών θεατρικών παραστάσεων του έργου "Το Μελτεμάκι"
Ιωάννης Ερνέστος Γ΄ της Σαξονίας-Βαϊμάρης

Βιογραφία

Ήταν γιος του Ιωάννη-Ερνέστου Β΄ δούκα της Σαξονίας-Βαϊμάρης και της Χριστίνας-Ελισάβετ, κόρης του Ιωάννου-Χριστιανού δούκα του Σλέσβιχ-Χόλσταϊν-Σόνντερμπουρκ (γιου του Αλεξάνδρου).
Σημαία των Ηνωμένων Πολιτειών

Η σημαία των Ηνωμένων Πολιτειών αποτελείται από 13 ισομεγέθεις οριζόντιες λωρίδες (συμβολίζουν τις 13 αρχικές πολιτείες) χρώματος κόκκινου (κορυφή και κάτω μέρος), που εναλλάσσονται με λευκές και ένα μπλε ορθογώνιο στην άνω προς τον ιστό γωνία, που φέρει 50 μικρά, λευκά, πεντάκτινα αστέρια, τα οποία συμβολίζουν τις 50 σήμερα πολιτείες. Τα αστέρια είναι διατεταγμένα σε εννέα οριζόντιες σειρές. Η κάθε σειρά έχει είτε 6 αστέρια είτε πέντε εναλλασσόμενα, με την πρώτη σειρά των 6 να βρίσκεται στην κορυφή. Ονομάζεται επίσης «αστερόεσσα», η οποία λέξη είναι το θηλικό του αρχαίου επιθέτου «ἀστερόεις», δηλαδή έναστρος.
Υιοθετήθηκε στις 4 Ιουλίου 1960. Η χώρα έχει Σύνταγμα από τις 4 Μαρτίου 1789.
Ευαγγέλιο του Ραμπουλά

Ιστορικό του χειρόγραφου

Το χειρόγραφο φυλάσσεται από το 1573 στην Φλωρεντία και σήμερα είναι μέλος της συλλογής της Βιβλιοθήκης των Μεδίκων Biblioteca Medicea Laurenziana. Μέχρι τις αρχές του 16ου αιώνα βρίσκονταν στην ιδιοκτησία του Πατριαρχείου των Μαρονιτών. Το χειρόγραφο γράφτηκε το 586 στη Μονή του Αγίου Ιωάννη στην Απάμεια. Το κείμενο αντιγράφτηκε από τον βιβλιογράφο Ραββουλά, για τον οποίο τίποτα δεν είναι γνωστό.
Έντουαρντ Μπερν - Τζόουνς

Βιογραφικά στοιχεία

Ο Μπερν – Τζόουνς φοίτησε αρχικά στη Σχολή Τεχνών της γενέτειράς του Μπέρμιγχαμ (1848 – 1852) και συνέχισε με σπουδές Θεολογίας στο Κολέγιο Έξετερ (Exeter) της Οξφόρδης, όπου συνδέθηκε με στενή φιλία με τον μετέπειτα συνεργάτη του Ουίλλιαμ Μόρις (William Morris, 1834 – 1896), σπουδαστή κι αυτόν της Θεολογίας. Η συνάντησή του όμως με τον καλλιτέχνη Ντάντε Γκάμπριελ Ροσέτι το 1852 υπήρξε καθοριστική καμπή στη σταδιοδρομία του και έγινε αφορμή να εγκαταλείψει τις σπουδές του στην Οξφόρδη, χωρίς να λάβει καν πτυχίο.
Ο Μπερν – Τζόουνς εγκαθίσταται μαζί με τον Μόρις στο Λονδίνο, δουλεύοντας κάτω από την καθοδήγηση του Ροσέτι. Το 1855 ταξιδεύει με τον Μόρις στις πόλεις της Γαλλίας με τους μεγάλους καθεδρικούς ναούς – Μπωβαί, Παρίσι, Σαρτρ και Ρουέν – που τους επισκέπτονται και ενθουσιάζονται από το μεγαλείο, την αρχιτεκτονική και την πλούσια διακόσμησή τους. Το 1856, ο Μπερν – Τζόουνς αρραβωνιάζεται την Τζωρτζιάνα «Τζώρτζι» Μακντόναλντ (Georgiana “Georgie” MacDonald, 1840 – 1920), την οποία παντρεύτηκε το 1860 και με την οποία απέκτησε δύο παιδιά. Στη δεκαετία του 1870, δημιούργησε ερωτική σχέση με την ελληνικής καταγωγής καλλιτέχνιδα Μαρία Κασσαβέτη Ζαμπάκο, την οποία απεικόνισε σε αρκετά έργα του.

Καλλιτεχνικό έργο

Ο Μπερν – Τζόουνς αρχίζοντας την καλλιτεχνική σταδιοδρομία του ως οπαδός του Ροσέτι επικέντρωνε τη θεματογραφία του σε ρομαντικούς πίνακες της μεσαιωνικής ιπποσύνης, όπως «Μέρλιν και Νίμονε» (1858 – 1859, Μουσείο Βικτωρίας και Αλβέρτου, Λονδίνο), «Δανάη ή ο μπρούντζινος πύργος» (1872, Πινακοθήκη Γλασκώβης) και «Ο βασιλιάς Κοφέτουα και η ζητιάνα» (1884, Πινακοθήκη Τέιτ, Λονδίνο), ένα από τα πιο διάσημα έργα του.
Από άποψη τεχνοτροπίας, τα έργα του Μπερν – Τζόουνς είναι έντονα επηρεασμένα από τις μορφές των Ιταλών ζωγράφων Φιλιππίνο Λίππι και Σάντρο Μποττιτσέλλι, αλλά και από τις σύγχρονες εικονογραφήσεις του Ροσέτι. Η πρώτη μεγάλη επιτυχία του σημειώθηκε στην έκθεσή του το 1877, που περιελάμβανε ελαιογραφίες, όπως «Ημέρες δημιουργίας», «Η εξαπάτηση του Μέρλιν» (1872 – 1877) και «Ο καθρέφτης της Αφροδίτης» (1867 – 1873).
Μετά τη μεγάλη επιτυχία της έκθεσής του το 1877 και ως το θάνατό του, ο Μπερν – Τζόουνς απέκτησε τη φήμη ενός από τους μεγαλύτερους ζωγράφους της Αγγλίας. Φιλοτέχνησε επίσης υπέροχες εκκλησιαστικές υαλογραφίες, όπως τα βιτρό στον καθεδρικό ναό του Αγίου Φιλίππου στο Μπέρμιγχαμ, αλλά και διακοσμητικά σχέδια για επιπλώσεις, υφάσματα, κοσμήματα, κεραμικά πλακίδια, μωσαϊκά και εικονογραφήσεις βιβλίων. Το 1894 του απονεμήθηκε ο τίτλος του βαρονέτου.
Αμβρακικός κόλπος

Ο Αμβρακικός κόλπος είναι ένας από τους μεγαλύτερους κλειστούς κόλπους της Ελλάδας και αποτελεί ένα από τα εθνικά πάρκα της Ελλάδας  λόγω της οικολογικής σημασίας του και των περιβαλλοντικών πιέσεων που δέχεται. Η είσοδος του κόλπου είναι στο στενό πέρασμα μεταξύ του Ακτίου (από την πλευρά της Αιτωλοακαρνανίας) και της Πρέβεζας. Ο κόλπος πήρε το όνομά του από την αρχαία Αμβρακία, πόλη κτισμένη στον ποταμό Άραχθο, στη θέση της σημερινής Άρτας.
Στον κόλπο χύνουν τα νερά τους οι ποταμοί Λούρος και Άραχθος, στον βορρά, και το μικρότερο ποτάμι της [[Νήσσας]] στο νότο. Στον μυχό του Αμβρακικού είναι κτισμένη η Αμφιλοχία. Κοντά στην Αμφιλοχία είναι το ακρωτήρι του Αγίου Γεωργίου, όπου λειτουργεί φάρος. Η Βόνιτσα είναι επίσης μια άλλη σημαντική κωμόπολη στην πλευρά του δρόμου από Αμφιλοχία προς Πρέβεζα και Λευκάδα. 
Στην είσοδο του κόλπου κατασκευάστηκε και δόθηκε στη κυκλοφορία το 2002 υποθαλάσσια σήραγγα η οποία συνδέει το Άκτιο με την Πρέβεζα . Στον κόλπο και ιδιαίτερα στον λιμένα της Αμφιλοχίας παρουσιάζεται κατά τους θερινούς μήνες (ιδιαίτερα τον Αύγουστο) το φαινόμενο φωσφορισμού της θάλασσας, το οποίο οφείλεται σε συσσώρευση μικροοργανισμών (πλαγκτού).

Σημαντική πανίδα

Στον Αμβρακικό συναντώνται θαλάσσιες χελωνες, δελφίνια και σαλάχια. Είναι επίσης σημαντικό μέρος για τα πτηνά καθώς στο βόρειο τμήμα του παρατηρούνται σε πολύ μεγάλη πυκνότητα. Είναι γνωστός για την γαρίδα του (γάμπαρη).

Σημείωση

Λεπτομερείς ναυτιλιακές πληροφορίες για τον Αμβρακικό κόλπο παρέχει ο Ελληνικός Πλοηγός 1ος τόμος και ιδιαίτερα ο χάρτης ελληνικής έκδοσης: ΧΕΕ-2131, που τυγχάνει Λιμενοδείκτης του Αμβρακικού κόλπου.
Αριθμός Ιωδίου

Ο Αριθμός Ιωδίου είναι παράμετρος ακορεστότητας των λιπαρών οξέων. Ισούται με την ποσότητα ιωδίου που συνδέεται με 100 γραμμάρια λιπώδους ιστού ή μείγματος λιπαρών οξέων. Το ιώδιο αντιδρά με τους διπλούς δεσμούς των λιπαρών οξέων, οπότε όσο μεγαλύτερος είναι ο αριθμός ιωδίου τόσο περισσότεροι C=C δεσμοί υπάρχουν στο λίπος. Για παράδειγμα το λάδι καρύδας είναι πολύ κορεσμένο, και άρα καλύτερο για την παρασκευή σαπουνιών. Αφετέρου, το λινέλαιο είναι πολύ ακόρεστο, και άρα είναι αποξηραντικό έλαιο καλύτερο για την παρασκευή ελαιοχρωμάτων.

Μέθοδος Huebl

Ο αριθμός Ιωδίου εισήχθηκε από τον Hübl και περιλαμβάνει ογκομετρική ανάλυση των λιπών με το αντιδραστήριο (μάλλον χλωριούχο ιώδιο) να σχηματίζεται in situ από χλωριούχο υδράργυρο και ιώδιο. 

Μέθοδος Wijs 

Προσθήκη χλωριούχου ιωδίου και ογκομέτρηση της περίσσειας με θειοθειικό νάτριο κατά  DIN 53241-1:1995-05.
Δημήτριος Μπερδελής

Βιογραφικά στοιχεία

Γεννήθηκε το 1899 και σπούδασε ιατρική. Άνοιξε κλινική στα Μέγαρα.
Εξελέγη για πρώτη φορά βουλευτής Αττικοβοιωτίας με το Κόμμα Γεωργίου Παπανδρέου (Δημοκρατικό Σοσιαλιστικό Κόμμα) και επανεξελέγη βουλευτής Μεγαρίδος το 1952 με τον Ελληνικό Συναγερμό.
Σκοτώθηκε σε δυστύχημα που συνέβη στην ισόπεδη διάβαση των Μεγάρων, όταν το αυτοκίνητό του παρασύρθηκε από διερχόμενη αμαξοστοιχία σε απόσταση 40 μέτρων και διαλύθηκε.
Ντάριο Σρνα

Σύλλογος

Ο Ντάριο Σρνα ξεκίνησε την επαγγελματική του καριέρα από την Χάιντουκ Σπλιτ. Μαζί της κατέκτησε το Κύπελλο Κροατίας το 2000 και το 2003, καθώς και το Πρωτάθλημα Κροατίας το 2001. Συνολικά μέτρησε 83 συμμετοχές με τον δαλματικό σύλλογο προτού πάρει μεταγραφή, το 2003, για την ουκρανική ΦΚ Σαχτάρ Ντονέτσκ έναντι ποσού ύψους 1,2 εκατομμυρίων €.
Έγινε σύμβολο της ομάδας η οποία δεν σταμάτησε να προοδεύει με την πάροδο του χρόνου, με τον ίδιο να ανταμείβεται τελικά για την προσπάθειά του λαμβάνοντας το περιβραχιόνιο του αρχηγού. Παρέμεινε πιστός στον ουκρανικό σύλλογο παρά το έντονο ενδιαφέρον για την απόκτησή του από, μεταξύ άλλων συλλόγων, την ΣΣ Λάτσιο και την Τσέλσι.
Η ΦΚ Σαχτάρ Ντονέτσκ κυριαρχεί στο ουκρανικό πρωτάθλημα στη διάρκεια της παρουσίας του έχοντας κατακτήσει συνολικά 6 τίτλους πρωταθλητή και 4 Κύπελλα Ουκρανίας.
Η σεζόν 2008-2009 σημαδεύτηκε από την κατάκτηση του Κυπέλλου ΟΥΕΦΑ από την ομάδα του Ντονέτσκ.
Οι οπαδοί του συλλόγου του απένειμαν το βραβείο του καλύτερου τέρματος της σεζόν για το 2012, ένα σουτ στη κίνηση απέναντι στην Ντνίπρο.

Εθνική

Έλαβε την πρώτη του κλήση στις 20 Νοεμβρίου 2002 με την ευκαιρία μια αναμέτρηση απέναντι στη Ρουμανία (ήττα με σκορ 1-0). Πέτυχε το πρώτο του τέρμα με την εθνική ομάδα σε μια αναμέτρηση απέναντι στο Βέλγιο (νίκη με σκορ 4-0) τον Μάρτιο του 2003 στα πλαίσια των προκριματικών του Ευρωπαϊκού Πρωταθλήματος του 2004. Στη διάρκεια της διοργάνωσης αυτής, ήταν αναπληρωματικός στις αναμετρήσεις απέναντι στην Ελβετία και την Αγγλία.
Μετά το Ευρωπαϊκό Πρωτάθλημα του 2004, ο Σρνα κατέστη βασικό στέλεχος της εθνικής ομάδας για την προκριματική φάση του Παγκοσμίου Κυπέλλου του 2006. Πέτυχε συνολικά 5 τέρματα σε 9 αναμετρήσεις, αποτελώντας, τότε, τον πρώτο σκόρερ των προκριματικών. Ήταν αυτός που πέτυχε το τέρμα της πρόκρισης με πέναλτι στην αναμέτρηση του Ζάγκρεμπ απέναντι στην Σουηδία.
Τον Σεπτέμβριο του 2006, ο Σρνα τέθηκε προσωρινά εκτός εθνικής ομάδας λόγω νυχτερινής εξόδου του με τους συμπαίκτες του, Μπόσκο Μπάλαμπαν και Ίβιτσα Όλιτς.
Μετά από την εξαιρετική πορεία στα προκριματικά του Ευρωπαϊκού Πρωταθλήματος του 2008 (η Κροατία απέκλεισε την Αγγλία επικρατώντας εκτός έδρας στο Γουέμπλεϊ), ο Σρνα, όπως ήταν αναμενόμενο, αποτέλεσε μέρος της 23μελούς αποστολής των Κροατών για την τελική φάση της διοργάνωσης. Στις 12 Ιουνίου, σημείωσε το πρώτο τέρμα των Κροατών στη σημαντική τους νίκη (2-1) απέναντι στην Γερμανία, φαβορί της διοργάνωσης μαζί με την Ισπανία. Ήταν στη συνέχεια ο μοναδικός Κροάτης που ευστόχησε στην εκτέλεση πέναλτι στην ήττα της εθνικής ομάδας στα προημιτελικά απέναντι στην Τουρκία (1-1 μετά από παράταση).
Μετά το πέρας της διοργάνωσης, αντικατέστησε τον Νίκο Κόβατς ως αρχηγό της ομάδας.
Συμμετείχε στο Ευρωπαϊκό Πρωτάθλημα του 2012, ωστόσο η Κροατία δεν κατάφερε να προκριθεί από τον πρώτο γύρο της διοργάνωσης απέναντι στα δύο μελλοντικά φιναλίστ: Ισπανία και Ιταλία.
Τον Φεβρουάριο του 2012, σημείωσε την εκατοστή του συμμετοχή με την Κροατία σε μία φιλική αναμέτρηση απέναντι στην Νότια Κορέα. Πέτυχε ένα από τα τέσσερα τέρματα της ομάδας του (4-0).
Έργκολτς

Ιστορία

Ο ποταμός παρείχε πόσιμο νερό στην ρωμαϊκή πόλη Αουγκούστα. Γι' αυτό, κατασκευάστηκε ένα υδραγωγείο, που άρχιζε στα ανάντη του Λίσταλ. Τμήματα του υδραγωγείου σώζονται και σήμερα. Σήμερα υπάρχουν δύο τοποθεσίες του υδραγωγείου που μπορεί να επισκεφθεί κανείς και να περπατήσει.
Μαντούρα (μουσικό όργανο)

Η μαντούρα είναι πνευστό μουσικό όργανο με Κρητική καταγωγή. Έχει 4 με 6 τρύπες για τα δάχτυλα και παράγει ήχο με τη βοήθεια της γλώσσας. Η μαντούρα είναι δημοφιλέστατη στην Κρήτη και τα ελληνικά νησιά.
Συλιβαινιώτικα Αχαΐας

Ιστορία

Σύμφωνα με ανασκαφές στην ευρύτερη περιοχή του οικισμού υπήρχε ένας μικρός οικισμός που χρονολογείται στη νεολιθική εποχή. Η πιο σημαντική ανακάλυψη είναι μία φρουτιέρα του 6ου αι. π.Χ.